Hrefna Ösp , framkvæmdastjóri Markaða hjá Landsbankanum . „ Dæmi um fjárfestingar sem hægt er að fjármagna með þessum hætti eru umhverfisvænar samgöngur , vistvænar byggingar , framleiðsla / nýting endurnýjanlegrar orku og aukin orkunýtni , fráveitur og meðhöndlun aukaafurða , “ segir Óttar . Mikilvægt er fyrir Lánasjóðinn að taka virkan þátt í vinnu sveitarfélaga að umhverfis - og loftslagsmálum . Með því að fá vottun á græna skuldabréfaútgáfu er Lánasjóðurinn að gera sitt til að styðja við markmið stjórnvalda í tengslum við heimsmarkmið Sameinuðu þjóðanna . Heimsmarkmiðin eru sjálfbærnimarkmið sem mörg ríki og sveitarfélög um allan heim eru hvött til að innleiða í alla ákvarðanatöku og stefnumótun . Útgáfur á grænum skuldabréfum eru í auknum mæli tengd við heimsmarkmiðin . „ Sveitarfélögin eru ábyrg fyrir um 1/3 af samneyslu samfélagsins og mikilvægt er að gætt sé að umhverfissjónarmiðum í ráðstöfun fjármuna og fjárfestingum . Fráveita og sorphirða eru verkefni sem eru á borði sveitarfélaga og skipta gríðarlega miklu máli fyrir umhverfið . Það er markmið okkar að vextir á lánum til umhverfisbætandi verkefna verði lægri en vextir á lánum til annarra verkefna sem ekki falla undir þessa skilgreiningu . Þannig verður það hagfelldara fyrir íbúana - skattgreiðendur - að ráðist sé í umhverfisbætandi verkefni , “ segir Óttar . Hann bætir við að umfang grænnar skuldabréfaútgáfu gæti orðið 5 - 7 milljarðar á næsta ári króna og gæti með tímanum náð 10 milljörðum króna á ári . „ Það fer þó eftir því hversu mikið sveitarfélögin nýta sér þann möguleika að láta votta verkefnin og að sjálfsögðu mikið eftir því hvernig vaxtakjör verða í samanburði við aðra vexti á lánum lánasjóðsins . “ „ Það er markmið okkar að vextir á lánum til umhverfisbætandi verkefna verði lægri en vextir á lánum til annarra verkefna . “ Verkefnin sem fjármögnuð verða með grænum skuldabréfum hjá Lánasjóðnum þurfa að uppfylla þau skilyrði sem koma fram í grænni umgjörð Lánasjóðsins . Umgjörðin er unnin út frá alþjóðlegum viðmiðum ( e. Green Bond Principles ) frá International Capital Market Association ( ICMA ) og byggir á fjórum stoðum : ráðstöfun fjármuna , ferli um mat og val á verkefnu , stýringu fjármuna og upplýsingagjöf . Umgjörðin hefur hlotið vottun frá Sustainalytics sem er leiðandi viðurkenndur vottunaraðili á heimsvísu . Samkvæmt vottuninni er umgjörð Lánasjóðsins trúverðug , áhrifarík , gagnsæ og í samræmi við viðmið ICMA . „ Við sjáum stór tækifæri í bættum fráveitum og frágangi sorps . “ Tækifæri í bættum fráveitum og frágangi sorps „ Við sjáum stór tækifæri í bættum fráveitum og frágangi sorps , “ segir Óttar . „ Því miður er víða ekki nógu vel staðið að fráveitu sveitarfélaga og umbætur eru verulega kostnaðarsamar án þess að íbúarnir sjái í fljótu bragði nokkurn mun á þjónustunni . Bætt vinnsla sorps er líka stórt mál til framtíðar og munum við þurfa að finna leiðir til að draga verulega úr urðun á næstu áratugum . Einnig sjáum við tækifæri til fjárfestinga í sjálfbærri , umhverfisvænni orkuframleiðslu , ýmist með gasgerð , minni vatnsaflsvirkjunum eða hitaveitum . “ Stærstu áskoranirnar fyrir Lánasjóðinn séu oftast að tryggja mælanleika og skýrslugjöf . „ Það er t.d. ekki erfitt að sannfæra sig um að ný fráveita sé til bóta en það getur verið erfiðara að sanna það með mælanlegum hætti . “ Vonast til að um 30% lána verði græn „ Við vonumst til þess að á næstu árum geti 25 - 35% af lánum sjóðsins verið græn . Síðan vaxi það hlutfall eftir því sem sveitarfélögin og Lánasjóðurinn læra á staðla og útreikningsaðferðir vegna grænna skuldabréfa . Í raun teljum við að mikill meirihluti þeirra verkefna sem sjóðurinn hefur verið að fjármagna síðustu árin séu umhverfisbætandi , “ segir Óttar . Hann bendir á að græn lán séu ekki háð fjárhæðamörkum í sjálfu sér , heldur liggi mörkin hjá lántakendunum sjálfum og svo í þeim ramma sem Lánasjóðnum er sniðinn af lögum og reglum Fjármálaeftirlitsins . Mörg íslensk sveitarfélög hafa tekið frumkvæðið og eru farin að vinna markvisst að því að innleiða heimsmarkmið Sameinuðu þjóðanna í sína stefnumótun og áætlanagerð . Búið er að stofna samráðsvettvang hjá Sambandi íslenskra sveitarfélaga um þessu mál og þar býðst öllum sveitarfélögum að taka þátt . Markaðir Landsbankans er samstarfsaðili Lánasjóðs sveitarfélaga við gerð umgjarðarinnar sem og sölu og útgáfu grænu skuldabréfanna og gekk samstarfið vel . Hrefna Ösp Sigfinnsdóttir , framkvæmdastjóri Markaða , segir að fjármagnsmarkaðurinn gegni mikilvægu hlutverki við að stuðla að útgáfu grænna skuldabréfa . „ Landsbankinn hefur á undanförnum árum lagt mikla áherslu á ábyrgar fjárfestingar en græn skuldabréf eru eignaflokkur sem fellur undir ábyrgar fjárfestingar . Það hefur því verið sérstaklega ánægjulegt að taka þátt í þessari vegferð með Lánasjóði sveitarfélaga . “ Hrefna bendir á að græn skuldabréf séu einn möguleiki til fjármögnunar á umhverfisvænum fjárfestingum sem stuðli að því að ná megi markmiðum Parísarsáttmálans og að útgáfa á grænum skuldabréfum sé í auknum mæli tengd við heimsmarkmið Sameinuðu þjóðanna . Endurnýjanleg orkuframleiðsla setji Ísland í áhugaverða stöðu sé litið til ýmissa verkefna sem hægt væri að fjármagna með útgáfu grænna skuldabréfa , s.s. orkuskipta í samgöngum , endurvinnslu , sorphreinistöðva , verndun sjávar , umhverfisvænar byggingar , endurnýjun bygginga og endurheimt votlendis . Mikilvægt sé að greina og mæla umhverfisáhrif slíkra verkefna . „ Sveitarfélögin þurfa að hafa aðkomu að fyrrgreindum aðgerðum því árangri verður ekki náð nema allir leggja sín lóð á vogarskálarnar . Þetta á við um ríki , sveitarfélög , opinberar stofnanir , einkarekin félög og almenning . Fjármagnsmarkaðurinn er í lykilstöðu en þrýstingur er á fjárfesta að beina fjármagni þannig að hægt sé að ná langtímamarkmiðum á sviði umhverfis - og loftlagsmála , “ segir Hrefna . Mikil vakning á Norðurlöndunum Mikil vakning hefur orðið í þessum efnum á Norðurlöndunum . Lánasjóður sveitarfélaga á systurfélög á Norðurlöndunum sem starfa við svipuð skilyrði og Lánasjóðurinn . Þau hafa flest gefið út græn skuldabréf til að fjármagna umhverfisvæn verkefni sveitarfélaga . Þar má nefna Kommuninvest í Svíþjóð , sem er stærsti útgefandi grænna skuldabréfa þar í landi , Kommunalbanken í Noregi og KommuneKredit í Danmörku . „ Norðurlöndin eru til fyrirmyndar í að stuðla að heilbirgðum markaði með græn skuldabréf . Svíþjóð er stærsti útgefandinn af Norðurlöndunum og þess má geta að Kommuninvest , systurfélag Lánasjóðsins , hefur verið stærsti útgefandi grænna skuldabréfa í þar í landi . Í október 2019 var útgáfa grænna skuldabréfa í Svíþjóð sú sjöunda stærsta á heimsvísu , “ segir Hrefna . Þá hefur sænska ríkið ákveðið að gefa út græn skuldabréf árið 2020 til að fjármagna aðgerðir sínar í loftslagsmálum og verður þar með fyrsta ríkið á Norðurlöndunum til að gefa út græn skuldabréf . „ Norðurlöndin eru til fyrirmyndar í að stuðla að heilbirgðum markaði með græn skuldabréf . “ 18. nóvember 2019 Landsbankinn fær góða umsögn um samfélagsábyrgð hjá Sustainalytics